Tájékoztató a zártkertként nyilvántartott ingatlanok művelési ágának művelés alól kivett területként történő átvezetéséről |
« Rendőrségi hirdetmény
Egerági és környékbeli fiatalok a Föld jövőjéért táncolnak »
Az ingatlan-nyilvántartásról szóló 1997. évi CXLI. törvény (Inytv.) 2016. december 31-ig lehetővé teszi az ingatlantulajdonosok számára, hogy kérhessék az ingatlan-nyilvántartásban zártkertként nyilvántartott ingatlanuk (a továbbiakban: zártkerti ingatlan) művelési ágának művelés alól kivett területként történő átvezetését.
A zártkerti ingatlanok művelési ágának átvezetésére vonatkozó szabályok:
Az Inytv szerinti kérelmet az alábbi tartalommal a járási hivatalnál kell benyújtani.
Kérelem első rész:
1.a tulajdonos (tulajdonosok) értesítési címe, (cég esetén: ügyintézőjének neve);
2.ha az érintett ingatlan tulajdonosa (tulajdonosai) helyett meghatalmazott jár el, a meghatalmazott neve (megnevezése), lakcíme (székhelye vagy telephelye);
a tulajdonos (tulajdonosok) személyi azonosítója, vagy statisztikai számjele/belső egyedi azonosítója;
a tulajdonos (tulajdonosok) állampolgársága, vagy cégjegyzékszáma;
a bejelentéshez kapcsolódó ingatlan-nyilvántartási iktatószám (ha ismert);
a változással érintett ingatlanok darabszáma;
a tulajdonos (tulajdonosok) soron kívüli ügyintézés igénylésére vonatkozó nyilatkozata;
az egyes ingatlanokra is tekintettel fizetendő összes soron kívüli ügyintézési díj megjelölése;
a soron kívüli ügyintézési díjfizetés módjának megjelölése (készpénzbefizetés, készpénz-átutalási megbízás, átutalási megbízás);
készpénzbefizetés vagy bankkártyával történő fizetés esetén a díj megfizetését igazoló nyilatkozat;
mellékletek megjelölése;
a bejelentés keltének helye és ideje;
a tulajdonos (tulajdonosok), vagy a meghatalmazott (meghatalmazottak) aláírása;
a zártkerti művelés alól kivont területként történő feltüntetés iránti kérelem vizsgálatával kapcsolatos földhivatali megállapítások.
Kérelem második rész:
(A zártkerti művelés alól kivont területként történő feltüntetés iránti kérelem második része a változással érintett ingatlan (ingatlanok) tekintetében az alábbi adatokat tartalmazza):
sorszámszerű megjelölés;
település megnevezése;
helyrajzi szám megjelölése;
a kérelmező, vagy meghatalmazott aláírása.
Amennyiben az ingatlan közös tulajdonban áll, a tulajdonostárs által benyújtott kérelemhez csatolni kell a többi tulajdonostárs hozzájáruló nyilatkozatát.
A zártkerti ingatlan művelési ágát zártkerti művelés alól kivett terület megnevezéssel kell feltüntetni, ha a kérelem olyan zártkerti ingatlant érintően került benyújtásra, amelyen az ingatlan-nyilvántartás szerint épület nem áll.
A zártkerti ingatlan művelési ágát zártkerti művelés alól kivett területként kell feltüntetni és mellette meg kell jelölni a fennálló épület fő rendeltetését, ha a kérelem olyan zártkerti ingatlant érintően került benyújtásra, melyen az ingatlan-nyilvántartás szerint a kérelem benyújtásának időpontjában épület áll.